Elvira Devinamira Wirayanti () ya iku pamenang kontès Puteri Indonésia 2014 perwakilan saka Jawa Wétan. Dhèwèké minangka Puteri Indonésia kapindho kang asalé saka Jawa Wétan, sawisé Putri Raemawasti, kang éntuk makutha ing taun 2007. Elvira dimahkotai minangka pamenang Puteri Indonesia 2014 ing tanggal 29 Januari 2014 genteni Whulandary Herman, Puteri Indonésia 2013. Dhèwèké uga makili Indonesia ing ajang Miss Universe 2014 kang digelar ing Amérikah Sarékat ing wulan Januari 2015.

Panguripan lan karier 

Elvira lair ing Surabaya tanggal 28 Juni 1993. Sadurungé dadi Puteri Indonésia, dhèwèké minangka peragawati. Prestasi-prèstasi sadurungé mèlu Puteri Indonésia ing antarané runner-up ke-3 ing Yamaha Concert, runner-up angka 3 ing EF Charity Program, wakil Indonésia sajeroning pertukaran pelajar ing Seoul, Koréa Kidul taun 2011, wakil Indonésia ing Harvard National Modhèl United Nations Conference 2012 ing Boston, Amérikah Sarékat, lan runner-up I lan kandidat favorit paling apik ing pamilihan Cak Ning Surabaya taun 2012. Elvira uga kacathet minangka mahasiswi Fakultas Hukum ing Universitas Airlangga.

Puteri Indonésia 2014 

Elvira ya iku salah sawijing kontestan kang kapilih kanggo maliki provinsi Jawa Wétan ing ajang Pemilihan Puteri Indonésia 2014. Sadurungé, ing ajang pemilihan Puteri Indonésia Jawa Wétan 2013, Elvira kasil dadi juara lan uga éntuk gelar minangka Putri favorit asil jajak penemu lumantar pesen cekak utawa SMS.

Ing tanggal 29 Januari 2014, Elvira kapilih minangka Puteri Indonésia 2014 ing perhelatan kang digelar ing Jakarta Convention Center. Elvira kasil ngalahake 37 kontestan liyané lan kanthi resmi nerusaké posisi Whulandary Herman minangka Puteri Indonésia kang anyar. Ing pemilihan iki, Elvira kasil ngalahake Estelita Liana saka Yogyakarta, lan Elfin Pertiwi Rappa saka Sumatera Selatan, kang mapani posisi runner-up II lan runner-up I. Dhèwèké ya iku wanita kapindho saka Jawa Wétan kang kasil nyabet makutha Puteri Indonésia sawisé Putri Raemawasti ing taun 2007.

Miss Universe 2014 
Kanthi kamenangane iki, Elvira duwé hak wakili Indonésia ing ajang Miss Universe 2014 kang dianakake ing Doral, Florida, USA, ing wulan Januari 2015. Sadurungé, ing ajang Miss Universe 2013, Indonésia kasil mapan ing 16 besar lan dadi runner-up 3 Kostum Nasional Terbaik.

Réferènsi

Pranala njaba 
 Situs web resmi Puteri Indonésia 
 Info Resmi: Biodata Elvira Devinamira 

Lair 1993
Wong urip
Pemenang Puteri Indonésia
Tokoh Surabaya
Tokoh Jawa
Modhèl Indonésia
Tokoh Jawa Wétan